CELEX: C2005/182/57
Language: sk
Date: 2005-07-23 00:00:00
Title: Vec C-227/05: Návrh na začatie prejudiciálneho konania podaný uznesením Bayerisches Verwaltungsgericht München zo 4. mája 2005, ktorý súvisí s konaním: Daniel Halbritter proti Freistaat Bayern

23.7.2005   
            
            
               SK
            
            
               Úradný vestník Európskej únie
            
            
               C 182/32
            
         Návrh na začatie prejudiciálneho konania podaný uznesením Bayerisches Verwaltungsgericht München zo 4. mája 2005, ktorý súvisí s konaním: Daniel Halbritter proti Freistaat Bayern
   (Vec C-227/05)
   (2005/C 182/57)
   Jazyk konania: nemčina
   Bayerisches Verwaltungsgericht München podal uznesením zo 4. mája 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Daniel Halbritter proti Freistaat Bayern a bol doručený kancelárii Súdneho dvora 20. mája 2005.
   Bayerische Verwaltungsgericht München žiada Súdny dvor, aby rozhodol o nasledujúcich otázkach:
   
               1)
            
            
               Má sa článok 1 ods. 2 v spojení s článkom 8 ods. 2 a 4 smernice 91/439/EHS (1) vykladať tak, že členský štát nemôže na svojom území odmietnuť oprávnenie riadiť motorové vozidlo udelené v rozsahu, aký mu priznáva vodičský preukaz vydaný iným členským štátom, ani vtedy, pokiaľ bolo na území prvého menovaného členského štátu voči držiteľovi vodičského preukazu uplatnené opatrenie odňatia alebo zrušenia vodičského oprávnenia, ktoré udelil tento štát, ak lehota uložená súčasne s týmto opatrením a stanovujúca dobu zákazu nového udelenia vodičského povolenia v tomto členskom štáte uplynula pred tým, než bol vodičský preukaz vystavený iným členským štátom a
               
                           a)
                        
                        
                           ak právo prvého menovaného členského štátu vychádza z toho, že vodičskú spôsobilosť ako materiálny predpoklad pre opätovné udelenie vodičského oprávnenia je potrebné na príkaz orgánu preukázať formou lekársko-psychologického posudku, ktorý je bližšie upravený vo vnútroštátnych normách (čo sa zatiaľ nestalo)
                           a/alebo
                        
                     
                           b)
                        
                        
                           ak podľa vnútroštátneho práva existuje právny nárok na udelenie práva použiť na území prvého menovaného členského štátu vodičské oprávnenie EÚ, ktoré bolo vydané po uplynutí lehoty zákazu vedenia motorového vozidla, ak už odpadli vnútroštátne dôvody odňatia alebo zákazu riadenia motorového vozidla.
                        
                     
         
               2)
            
            
               Je potrebné vykladať článok 1 ods. 2 v spojení s článkom 8 ods. 2 a 4 smernice 91/439/EHS tak, že členskému štátu je v prípade podania žiadosti o udelenie vodičského oprávnenia pre držiteľa vodičského oprávnenia z iného členského štátu za súčasného odovzdania vodičského preukazu iného členského štátu (tzv. „prepis“) iba na základe udelenia vodičského oprávnenia EÚ iným členským štátom zakázané, aby ďalej skúmal spôsobilosť – ktorá je podľa jeho vnútroštátneho práva podrobne upravená a stanovená ako predpoklad udelenia oprávnenia – s prihliadnutím na okolnosti existujúce už v čase udelenia vodičského oprávnenia EÚ?
            
         
      (1)  Ú. v. ES L 237, s. 1.